|  |  |
| --- | --- |
|  | Por aliaj signifoj, bv. rigardi la apartigilan paĝon: Oberburg |

Pri la komunumo
---------------

**Oberburg** estis ĝis la 31-a de decembro 2009 komunumo de la distrikto Burgdorf kaj ek de la 1-a de januaro 2010 komunumo de la administra distrikto Emme-Valo en Kantono Berno, Svislando. Ĝi havis 2881 loĝantojn je la 31-a de decembro 2010.

Geografio
---------

Oberburg situas en la Svisa Mezlando en la orienta flanko de la meza Emme-Valo rekte sude de la urbo Burgdorf. Oberburg disponas pri du eksklavoj, unu nomiĝas Tannen kaj situas sude de la komunumo en la fontregiono de la rojo *Luterbach*, la alia nomiĝas Rohrmoos kaj situas norde de la komunumo okcidente de Burgdorf, krome al la komunumo apartenas krom la vilaĝo Oberburg la vilaĝetoj Breitewald, Freudigen, Hof, Obere Oschwand, Untere Oschwand kaj Zimmerberg.

La teritorio de la komunumo etendiĝas sur areo de 14,12 km², de kiuj 33,3% estas kovritaj de arbaro, 55,7% servas por agrikulturo kaj 10,5% por setlado.

Najbaraj komunumoj
------------------

La komunumo Oberburg limas en nordo al la komunumo Burgdorf, en sudoriento al Hasle ĉe Burgdorf, en sudokcidento al la eksklavo Lauterbach de la komunumo Lützelflüh, kaj en okcidento al Krauchthal.

La eksklavo Rohrmoos limas en okcidento kaj nordo al Rüti ĉe Lyssach, kaj en oriento kaj sudo al Burgdorf; kaj la eksklavo Tannen en nordo al Krauchthal, en oriento al la ekskalvo Lauterbach de la komunumo Lützelflüh, en sudoriento al Hasle ĉe Burgdorf, kaj en sudokcidento kaj okcidento al Vechigen.

Trafiko
-------

Tra Oberburg kondukas la kantona ĉefvojo de Burgdorf al Langnau en Emme-Valo. De Oberburg la kantona vojo n-ro 234.4 kondukas okcidenten al Krauchthal. La plej proksima alveturejo al la svisa aŭtovojo A1, situas proksimume 7 kilometrojn norde apud Kirchberg. Tra la komunumo kondukas la fervojlinio de Burgdorf al Langnau en Emme-Valo. La stacidomo Oberburg situas sur la teritorio de la komunumo Burgdorf.

Historio
--------

La unua dokumenta mencio de Oberburg datiĝas el la jaro 1240 kiel *Obrunburc*. La nomodona burgo sur la monteto Rothöchi, la supra burgo male al la malsupra burgo en Burgdorf, estis supozeble la prakastelo de kiburgaj vazaloj, nome la Senjoroj de Oberburg, kiuj estis menciitaj en la 13-a jarcento. Eventuale la la mezepoka amkantisto menciita en Codex Manesse estis membro de tiu familio. En la 14-a jarcento al Grafoj de Kiburgo estis la posedantoj de Oberburg, kiu dum la Milito de Burgdorf (1383-1384) fariĝis havaĵo de la urbo Berno. Ĝi fariĝis parto de la eksterurba civito de la urbo Burgdorf kaj post la fino de la Helveta Respubliko en la jaro 1803 estis atribuita al la distrikto Burgdorf, kiu en la jaro 2010 estis integrita al la administra distrikto Emme-Valo.

Vidu ankaŭ
----------

* Aliaj signifoj de Oberburg
* Oberburg (stacidomo)

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
2. ↑  Fonto: *Anne-Marie Dubler*: *Oberburg* en *Historia Leksikono de Svislando* (2010-09-14)

Eksteraj ligiloj
----------------

* Kategorio Oberburg BE en la Vikimedia Komunejo (Multrimedaj datumoj)

* Oficiala retejo de la komunumo Oberburg

* **Vidu ankaŭ en la Vikimedia Komunejo la kategorion Oberburg BE** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la administra distrikto Emme-Valo |
| --- |
| Aefligen • Affoltern en Emme-Valo • Alchenstorf • Bätterkinden • Burgdorf • Dürrenroth • Eggiwil • Ersigen • Hasle ĉe Burgdorf • Heimiswil • Hellsau • Hindelbank • Höchstetten • Kernenried • Kirchberg • Koppigen • Krauchthal • Langnau en Emme-Valo • Lauperswil • Lützelflüh • Lyssach • Mötschwil • Niederösch • Oberburg • Oberösch • Röthenbach en Emme-Valo • Rüderswil • Rüdtligen-Alchenflüh • Rüegsau • Rumendingen • Rüti ĉe Lyssach • Schangnau • Signau • Sumiswald • Trachselwald • Trub • Trubschachen • Utzenstorf • Wiler ĉe Utzenstorf • Willadingen • Wynigen • Zielebach |  |

 |

|  |  |  |  |
| --- | --- | --- | --- |
| 

| v • d • rKomunumoj de la iama distrikto Burgdorf ĝis 2009 |
| --- |
| Aefligen • Alchenstorf • Bäriswil • **Burgdorf** • Ersigen • Hasle • Heimiswil • Hellsau • Hindelbank • Höchstetten • Kernenried • Kirchberg • Koppigen • Krauchthal • Lyssach • Mötschwil • Niederösch • Oberburg • Oberösch • Rüdtligen-Alchenflüh • Rumendingen • Rüti ĉe Lyssach • Willadingen • Wynigen |  |

 |